গেলো ৭ সেপ্টেম্বর রাতে ঢাকা অভিমুখে আন্তঃনগর ট্রেনের ঝ বগির ৬৯ নম্বর একটি আসনের দুটি টিকিটের যাত্রী একত্রিত হলে ঘটনা স্থলে আসন নিয়ে জটিলতার সৃষ্টি হয়। এমতাবস্থায় কর্তব্যরত টিকিট কালেক্টর মোস্তাফিজুর রহমানের টিকিটটি আসল নয় বলে জানান এবং তাকে ট্রেন থেকে নামিয়ে দিলে সে মনক্ষুন্ন হয়ে কাউন্টারে টিকিট পরিক্ষা করলে সেখানেও জাল টিকিট হিসেবে প্রমানিত হয়, তখন সে টিকিট বিক্রেতা কালোবাজারী বেলালের কাছ গিয়ে বিষয়টি বলা মাত্রই বেলাল তার হাত থেকে টিকিট কেড়ে নিয়ে ছিড়ে ফেলে, মোস্তাফিজুর দ্বিগুণ দামে কিনা সেই ছেড়া টিকিটের টুকরোগুলো কুঁড়িয়ে নিলে বেলাল তার হাত থেকে টিকিটের টুকরোগুলো কেড়ে নেবার চেষ্টা করে। একপর্যায় বেলাল তাকে অকথ্যভাষায় গালিগালাজ ও মারধর করতে থাকলে আশেপাশের লোকজন মোস্তাফিজুরকে উদ্ধার করে।